**RÁMCOVÁ DOHODA O SKLÁDKOVANÍ ODPADU**

uzavretá v súlade s § 269 ods. 2 zákona č. 513/1991 Zb. Obchodného zákonníka v znení neskorších predpisov, (ďalej len „**Obchodný zákonník**“) s § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) a uzatvorená v súlade s príslušnými ustanoveniami zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „**Zákon o odpadoch**“), zákona č. 329/2018 Z. z. o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov, ako výsledok zrealizovaného verejného obstarávania zverejneného v Úradnom vestníku EÚ zo dňa ----------pod č. ------------- a vo Vestníku verejného obstarávania č. ---------- zo dňa --------- pod zn. -----------MSS (ďalej len „**Zmluva**")

medzi Zmluvnými stranami:

**Držiteľ odpadu:**

Názov: Mesto Nová Baňa

Sídlo: Námestie slobody č. 1, 968 01 Nová Baňa

Zastúpený: Mgr. MVDr. Branislav Jaďuď, MBA – primátor mesta

Štát: Slovensko

IČO: 00320897

DIČ: 2021111455

IČ DPH: 2021111455

Bankové spojenie: VÚB Žiar nad Hronom

Číslo účtu: 14429422/0200

IBAN: SK19 0200 0000 0000 1442 9422

Kontaktná osoba

pre nakladanie s odpadom: Ľuboš Palaj, riaditeľ TS, telefón: 0905 964 483, e-mail: tsnb.riaditel@gmail.com

Kontaktná osoba

pre zmluvné veci: Mgr. Erika Jauschová, telefón: 045/6782875, e-mail: jauschova@novabana.sk

(ďalej len „**Držiteľ odpadu**");

**Prevádzkovateľ skládky odpadu:**

Názov: [doplniť]

Sídlo: [doplniť]

Zastúpený: [doplniť]

Štát: [doplniť]

IČO: [doplniť]

DIČ: [doplniť]

IČ DPH: [doplniť]

Zapísaný: [doplniť]

Bankové spojenie: [doplniť]

Číslo účtu: [doplniť]

IBAN: [doplniť]

SWIFT: [doplniť]

Kontaktná osoba

pre nakladanie s odpadom: [doplniť], telefón: [doplniť], e-mail: [doplniť]

Kontaktná osoba

pre zmluvné veci: [doplniť], telefón: [doplniť], e-mail: [doplniť]

(ďalej len „**Prevádzkovateľ skládky odpadu**");

(Držiteľ odpadu a Prevádzkovateľ skládky odpadu spolu ďalej len „**Zmluvné strany**").

**1. PREDMET ZMLUVY**

1.1 Na základe tejto Zmluvy sa Prevádzkovateľ skládky odpadu zaväzuje pre Držiteľa odpadu nakladať s odpadom, ktorý nie je nebezpečný, katalógové číslo odpadu:

***20 03 01 zmesový komunálny odpad***

***20 03 07 objemný odpad***

***20 03 08 drobný stavebný odpad***

***17 01 07 zmesi betónu, tehál, škridiel, obkladového materiálu a keramiky iné ako uvedené v 17 01 06***

***17 09 04 zmiešané odpady zo stavieb a demolácií iné ako uvedené v 17 09 01, 17 09 02 a 17 09 03***

(ďalej len „**Odpad**") a zabezpečiť zneškodnenie tohto odpadu v zmysle tejto Zmluvy uložením na skládku odpadu [doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ďalej len „**Skládka**") v súlade so Zákonom o odpadoch a príslušnými predpismi, najmä vyhláškami Ministerstva životného prostredia Slovenskej republiky v oblasti odpadového hospodárstva a Držiteľ odpadu sa zaväzuje uhradiť odmenu podľa Prílohy č. 1 – Návrh na plnenie kritérií – Cenník Rámcovej dohody o skládkovaní odpadu (ďalej len „**Príloha č. 1**") k tejto Zmluve.

1.2 Prevádzkovateľ skládky odpadu sa zaväzuje, že prevezme od Držiteľa odpadu dovezený Odpad a zneškodní ho na Skládke v súlade so všeobecne záväznými právnymi predpismi platnými najmä v odpadovom hospodárstve. Držiteľ odpadu sa zaväzuje zabezpečiť prepravu Odpadu, ktorý má byť umiestnený na Skládke na vlastné náklady v čase dohodnutom s Prevádzkovateľom skládky odpadu alebo podľa odsúhlaseného časového harmonogramu zvozu Odpadu.

1.3 Držiteľ odpadu pred uložením Odpadu na Skládku zabezpečí zaradenie Odpadu podľa druhu odpadu v zmysle vyhlášky Ministerstva životného prostredia Slovenskej republiky č. 365/2015 Z.z., ktorou sa ustanovuje Katalóg odpadov v znení neskorších predpisov (ďalej len „**Vyhláška**").

1.4 Držiteľ odpadu sa zaväzuje zaplatiť Prevádzkovateľovi skládky odpadu Cenu podľa článku 3 body 3.1 a 3.3 Zmluvy a Prílohy č. 1 k tejto Zmluve, vrátane zákonného poplatku za uloženie Odpadu podľa Prílohy č.1 a článku 3 bod 3.2 tejto Zmluvy.

1.5 Zmluvné strany sa dohodli, že **predpokladané množstvo Odpadu**, ktoré bude uložené Držiteľom odpadu u Prevádzkovateľa skládky odpadu počas troch (3) rokov od nadobudnutia účinnosti Zmluvy, bude **6645 ton** (slovom: *šesťtisícšestoštyridsaťpäť ton)*. Zmluvné strany sa dohodli, že Zmluva je rámcovou dohodou a Držiteľ odpadu nie je povinný uložiť Odpad na Skládke u Prevádzkovateľa skládky odpadov v celom uvedenom množstve.

1.6 Miesto odovzdania a zneškodnenia Odpadu sa nachádza na adrese:

[doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.7 Prevádzkovateľ skládky odpadu týmto vyhlasuje, že sú mu vydané a sú právoplatné všetky zákonom stanovené povolenia, rozhodnutia a súhlasy v predpísanej forme a rozsahu, že má vykonané všetky zákonom stanovené registrácie a aj počas platnosti a účinnosti Zmluvy bude disponovať právoplatnými rozhodnutiami, ktoré ho oprávňujú zneškodňovať Odpad v súlade so Zákonom o odpadoch a ďalšími všeobecne záväznými právnymi predpismi.

1.8 Držiteľ odpadu sa zaväzuje dodržiavať pri nakladaní s Odpadom všeobecne záväzné právne predpisy, najmä, ale nie výlučne Zákon o dopadoch a vyhlášku Ministerstva životného prostredia č. 382/2018 Z.z. o skládkovaní odpadov a uskladnení odpadovej ortuti v znení neskorších predpisov a postupovať s v súlade s vydanými povoleniami, opatreniami a/alebo výnimkami vydanými príslušnými správnymi orgánmi.

**2. PODMIENKY UKLADANIA ODPADU**

2.1 Podmienky ukladania Odpadu sú uvedené v tejto Zmluve, ibaže by sa Zmluvné strany písomne dohodli inak za účelom individuálneho ukladania Odpadu. Držiteľ odpadu vyhlasuje, že si je vedomý právnych následkov, ktoré môžu byť voči nemu uplatnené v prípade dovezenia iného druhu odpadu, než je Odpad, pre ktorý je táto Zmluva uzatvorená.

2.2 Prevádzkovateľ skládky odpadov priamo alebo prostredníctvom inej skládky spĺňajúcej povinnosti upravené v čl. 1 bod 1.8 tejto Zmluvy zabezpečí prevádzkovú dobu Skládky pre potreby Držiteľa odpadu nasledovne:

každý pracovný deň v čase: od 7:00 do 15:30 hod.

Prevádzkovateľ skládky odpadu zabezpečí odber Odpadu najneskôr do tridsať (30) minút po príchode vozidla Držiteľa odpadu k vstupnému vážnemu zariadeniu určenému na váženie vozidiel prevážajúcich Odpad.

Prevádzkovateľ skládky odpadu je povinný požiadať o súhlas s uskladnením Odpadu Držiteľa odpadu na inej skládke, ako tej uvedenej v článku 1 tejto Zmluvy, písomne vopred. Pre vylúčenie pochybností platí, že sa táto skládka nebude nachádzať ďalej ako 90 min vozidlom od mesta Nová Baňa podľa navigácie googlemaps.com, inak je Prevádzkovateľ skládky odpadu povinný znášať náklady na dopravu a cenu práce Držiteľa odpadu nad rámec uvedenej vzdialenosti. Pre vylúčenie pochybností platí, že Držiteľ odpadu nie je povinný schváliť iné miesto skládky ako miesto uvedené v článku 1 tejto Zmluvy a Prevádzkovateľ skládky odpadu je povinný rezervovať kapacitu Skládky v objeme podľa tejto Zmluvy po dobu trvania tejto Zmluvy.

2.3 Prevádzkovateľ skládky odpadu vystaví v dvoch (2) vyhotoveniach vážny lístok s potvrdením o prijatí Odpadu na skládkovanie. Jedno vyhotovenie vážneho lístku spolu s potvrdením o prijatí Odpadu na skládkovanie uschová Prevádzkovateľ skládky odpadu pre účely fakturácie a kontroly v zmysle Zákona o odpadoch a druhý odovzdá Držiteľovi odpadu. Vážny lístok musí obsahovať tieto údaje: Držiteľa odpadu, miesto odovzdania dodaného odpadu, druh a kód dodaného odpadu, hmotnosť dodaného odpadu, dátum a čas prevzatia odpadu, evidenčné číslo motorového vozidla, ktorým bol odpad dovezený. Držiteľ odpadu alebo ním splnomocnená alebo poverená osoba skontroluje uvedené údaje a potvrdí ich svojím podpisom. V prípade poruchy vážneho zariadenia, resp. pri výpadku elektrického prúdu alebo poruchy vážneho zariadenia zabezpečí váženie na náhradnom vážnom zariadení. V prípade, že to nie je možné, vykoná Prevádzkovateľ skládky odpadu prepočet objemovej jednotky na hmotnostnú jednotku prostredníctvom koeficientov podľa druhu Odpadu.

2.4 Prevádzkovateľ skládky odpadu povolí skládkovanie len dohodnutého druhu Odpadu, ktorý je schválený v prevádzkovom poriadku odsúhlasenom v súlade so Zákonom o odpadoch.

2.5 Prevádzkovateľ skládky odpadu je povinný udržiavať Skládku v takom stave, aby zabránil možným škodám na živote, zdraví zamestnancov Držiteľa odpadu a jeho majetku. Najmä, ale nie výlučne, je povinný udržiavať všetky príjazdové cesty na Skládke a vo vnútri areálu Skládky ako spevnené očistené komunikácie a miesto vysypania/vykládky Odpadu v takom stave, aby sa predchádzalo škodám na vozidlách Držiteľa odpadu.

2.6 Prevádzkovateľ skládky odpadu je povinný umožniť v nevyhnutnom rozsahu pohyb zamestnancov Držiteľa odpadu alebo osôb konajúcich v mene a na účet Držiteľa odpadu a vozidla určeného na prepravu Odpadu na Skládke. Tieto osoby sú povinné dodržiavať prevádzkový poriadok platný v areáli Prevádzkovateľa skládky odpadu, najmä:

(i) dodržiavať pokyny na informačných tabuliach umiestnených na Skládke;

(ii) dodržiavať usmernenia Prevádzkovateľa skládky odpadu alebo osôb ním poverených ohľadne miesta uloženia Odpadu;

(iii) dodržiavať maximálnu povolenú rýchlosť vozidiel na Skládke;

(iv) dodržiavať predpisy o bezpečnosti a ochrane zdravia pri práci a ochrane pred požiarmi;

(v) dodržiavať zákaz fajčenia v celom areáli Skládky;

(vi) dodržiavať zákaz pracovať pod vplyvom alkoholických alebo omamných a psychotropných látok na Skládke.

2.7 Prevádzkovateľ skládky odpadu vyhlasuje, že Skládka má voľnú kapacitu na minimálne také množstvo Odpadu definovaného v tejto Zmluve, ktoré je vyjadrené hmotnosťou v tonách v čl. 1 bod 1.5 tejto Zmluvy.

2.8 Prevádzkovateľ skládky odpadu sa zaväzuje rezervovať kapacitu Skládky pre Držiteľa odpadu na uloženie minimálne takého množstva Odpadu špecifikovaného v tejto Zmluve, ktoré je vyjadrené hmotnosťou v tonách v čl. 1 bod 1.5 tejto Zmluvy počas celého obdobia trvania tejto Zmluvy.

2.9 Prevádzkovateľ skládky odpadu nie je oprávnený zmeniť miesto odovzdania Odpadu bez písomného súhlasu Držiteľa odpadu, o ktorý ho musí požiadať. Prevádzkovateľ skládky odpadu požiada o súhlas so zmenou miesta odovzdania Odpadu podľa predošlej vety Držiteľa odpadu a tento sa vyjadrí v lehote desať (10) dní od doručenia žiadosti Prevádzkovateľa skládky odpadu. Miesto odovzdania Odpadu, ktorým Prevádzkovateľ skládky odpadu žiada nahradiť pôvodné miesto odovzdania Odpadu, musí spĺňať všetky relevantné požiadavky uvedené v tejto Zmluve, v súťažných podkladoch a v Oznámení o vyhlásení verejného obstarávania identifikovaného v záhlaví tejto Zmluvy.

**3. CENA A PLATOBNÉ PODMIENKY**

3.1 Zmluvné strany sa dohodli, že za nakladanie s Odpadom v zmysle tejto Zmluvy má Prevádzkovateľ skládky odpadu nárok na odmenu podľa hmotnosti uloženého Odpadu - Cenu, ktorá je odvodená od jednotkovej ceny za uloženie 1 tony Odpadu na Skládku v zmysle Prílohy č. 1 tejto Zmluvy počas celej doby trvania Zmluvy.

3.2 K Cene podľa bodu 3.1 tejto Zmluvy bude pripočítaný i poplatok za uloženie odpadu (ďalej len „**Poplatok**") podľa zákona č. 329/2018 Z. z. o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov (ďalej len „**Zákon o poplatkoch**") a Prílohy č. 1 k nariadeniu vlády Slovenskej republiky č. 330/2018 Z. z. ktorým sa ustanovuje výška sadzieb poplatkov za uloženie odpadov a podrobnosti súvisiace s prerozdeľovaním príjmov z poplatkov za uloženie odpadov (ďalej len „**Príloha č. 1 k nariadeniu vlády**“) v zmysle Prílohy č. 1 tejto Zmluvy.

3.3 K cene podľa bodu 3.1 tejto Zmluvy bude pri fakturácii pripočítaná aj daň z pridanej hodnoty (ďalej len „**DPH**“) v súlade s platnou legislatívou.

3.4 Cena podľa bodu 3.1 tohto článku nemôže byť Prevádzkovateľom skládky odpadu zvýšená počas celej doby trvania tejto Zmluvy, pokiaľ v tejto Zmluve nie je uvedené inak.

3.5 Zmluvné strany sa dohodli, že výška Ceny podľa bodu 3.1 tohto článku sa môže automaticky prispôsobovať vývoju inflácie, a to tak, že Prevádzkovateľ skládky je za trvanie Zmluvy vždy k 1.1. príslušného roku, počínajúc 1.1.2023, oprávnený jednostranne zvýšiť Cenu podľa bodu 3.1 tohto článku a to uzatvorením dodatku k tejto Zmluve o ročnú mieru inflácie na základe údajov Štatistického úradu SR. Cena na príslušný rok počínajúc 1.1.2023 sa určí ako cena z predchádzajúceho roka upravená o mieru inflácie na základe údajov Štatistického úradu SR.

3.6 Celkovú Cenu podľa bodov 3.1, 3.2 a 3.3 tejto Zmluvy uhradí Držiteľ odpadu na základe faktúry vystavenej Prevádzkovateľom skládky odpadu po skončení príslušného kalendárneho mesiaca, v ktorom bol Odpad na Skládku uložený.

3.7 Faktúra, ktorá nevykazuje chybné údaje a je vystavená Prevádzkovateľom skládky odpadu podľa bodu 3.6 a 3.8 tohto článku, je splatná do tridsiatich (30) dní odo dňa jej doručenia Držiteľovi odpadu.

3.8 Faktúra musí obsahovať všetky náležitosti podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“) a zákona č. 431/2002 Z. z. o účtovníctve v znení neskorších predpisov a  údaje podľa tejto Zmluvy, najmä:

* označenie Držiteľa odpadu,
* označenie Prevádzkovateľa skládky odpadu,
* číslo Zmluvy,
* objem dovezeného Odpadu,
* pečiatka a podpis oprávnenej osoby Prevádzkovateľa skládky odpadu.

Neoddeliteľnou prílohou každej faktúry sú kópie vážnych lístkov vytvorených za príslušný mesiac.

3.9 V prípade, ak faktúra nebude obsahovať náležitosti uvedené v zákone o DPH alebo v tejto Zmluve, Držiteľ odpadu je oprávnený vrátiť faktúru Prevádzkovateľovi skládky odpadu na opravu. V takomto prípade nová lehota splatnosti začne plynúť doručením opravenej alebo novo vystavenej faktúry Držiteľovi odpadu.

3.10 Držiteľ odpadu bude hradiť faktúru Prevádzkovateľovi skládky odpadu v prospech bankového účtu uvedeného v záhlaví tejto Zmluvy. Za deň úhrady sa považuje deň, kedy bola príslušná čiastka odpísaná z bankového účtu Držiteľa odpadu.

3.11 V prípade, že Držiteľ odpadu bude v omeškaní s plnením svojich peňažných záväzkov voči Prevádzkovateľovi skládky odpadu (napr. neuhradí faktúru najneskôr v deň splatnosti), je Prevádzkovateľ skládky odpadu oprávnený požadovať od Držiteľa odpadu zaplatenie zmluvného úroku z omeškania vo výške 0,03 % denne z dlžnej čiastky za každý, aj začatý deň omeškania.

**4. ZMLUVNÉ POKUTY**

4.1 Ak Prevádzkovateľ skládky odpadu zmení miesto odovzdania Odpadu bez písomného súhlasu Držiteľa odpadu, zaväzuje sa uhradiť Držiteľovi odpadu zmluvnú pokutu 50 000 EUR (slovom: *päťdesiattisíc eur*). Za nedodržanie garancie rezervácie kapacity Skládky pre Držiteľa odpadu počas platnosti tejto Zmluvy podľa čl. 2 bod 2.8 tejto Zmluvy zaväzuje sa Prevádzkovateľ skládky odpadu uhradiť Držiteľovi odpadu zmluvnú pokutu vo výške 15 000 EUR (slovom: *pätnásť tisíc* *eur*).

4.2 Za neoznámenie ukončenia činnosti alebo pozastavenie činnosti na strane Prevádzkovateľa skládky odpadu, za neoznámenie, že Prevádzkovateľovi skládky odpadu bolo odobraté ktorékoľvek z povolení, súhlas alebo registrácia podľa bodu 1.7 tejto Zmluvy, skončila ich platnosť alebo inej obdobnej udalosti, ktorá by mohla mať podstatný vplyv na plnenie predmetu Zmluvy do troch (3) dní odo dňa vzniku takejto okolnosti, uhradí Prevádzkovateľ skládky odpadu Držiteľovi odpadu zmluvnú pokutu 15 000 EUR (slovom: *pätnásť tisíc eur).*

4.3 Ak Prevádzkovateľ skládky odpadu nezabezpečí preberanie dohodnutého druhu Odpadu v dohodnuté dni v dohodnutom čase po dobu dlhšiu ako tri (3) kalendárne dni, bude sa toto porušenie zmluvnej povinnosti považovať za podstatné porušenie zmluvných povinností a Držiteľ odpadu má právo od tejto Zmluvy odstúpiť. Uvedené sa bude pokladať za nedodržanie garancie kapacity Skládky a Držiteľ odpadu je oprávnený uplatniť si u Prevádzkovateľa skládky odpadu zmluvnú pokutu podľa bodu 4.1 tejto Zmluvy.

4.4 Ak Prevádzkovateľ skládky odpadu poruší zmluvnú povinnosť uvedenú v bode 2.3 a/alebo 2.5 tejto Zmluvy a napriek písomnému upozorneniu okamžite neodstráni vyčítané skutočnosti uhradí Držiteľovi odpadu zmluvnú pokutu vo výške 250 EUR (slovom*: dvestopäťdesiat eur*) za každé jednotlivé porušenie, a to aj opakovane.

4.5 Prevádzkovateľ skládky odpadu pri nedodržaní povinností týkajúcich sa subdodávateľov uvedených v bodoch 7.1, 7.3 a 7.4 uhradí zmluvnú pokutu vo výške 500 EUR (slovom: *päťsto eur*).

4.6 V prípade, ak Prevádzkovateľ skládky odpadu poruší povinnosť mlčanlivosti stanovenú všeobecne záväzným právnym predpisom a/alebo dohodnutú v tejto Zmluve, zaväzuje sa uhradiť Držiteľovi odpadu zmluvnú pokutu vo výške 2500,- EUR (slovom *dvetisícpäťsto eur*).

4.7 Za podstatné porušenie zmluvných povinností sa považuje nedodržanie zmluvných povinností uvedených v bodoch 1.7, 3.1, 3.2, 4.1, 4.2, 4.3 a 4.5 a 4.8 tejto Zmluvy.

4.8 V prípade, ak bude Držiteľovi odpadu zo strany akéhokoľvek orgánu Slovenskej republiky alebo Európskej únie udelená pokuta alebo iná sankcia v súvislosti s nedodržaním bodu 1.7 tejto zmluvy zo strany Prevádzkovateľa skládky odpadu, zaväzuje sa Prevádzkovateľ uhradiť túto pokutu Držiteľovi odpadu v plnej výške.

4.9 Zaplatením zmluvných pokút zo strany Prevádzkovateľa skládky odpadu nezaniká nárok Držiteľa odpadu na náhradu škody prevyšujúcej zmluvnú pokutu. Zmluvné pokuty si môže Držiteľ odpadu započítať v súlade s § 580 zákona č. 40/1964 Zb. Občiansky zákonník v znení neskorších predpisov (ďalej len „**Občiansky zákonník**“) z ceny vyfakturovanej Prevádzkovateľom skládky odpadu za zneškodnenie odpadu. Držiteľ odpadu je oprávnený uplatniť si následne zostávajúcu sumu zmluvnej pokuty vystavením faktúry. Prevádzkovateľ skládky odpadu je povinný uhradiť faktúru do tridsať (30) dní odo dňa jej doručenia Prevádzkovateľovi skládky odpadu.

**5. DOBA TRVANIA A SKONČENIE ZMLUVY**

5.1 Táto Zmluva sa uzatvára na dobu určitú na tri (3) roky odo dňa nadobudnutia účinnosti Zmluvy.

5.2 Zmluvné strany sa dohodli, že túto Zmluvu je možné ukončiť pred uplynutím doby jej platnosti nasledovnými spôsobmi:

(i) odstúpením od Zmluvy;

(ii) dohodou Zmluvných strán;

(iii) výpoveďou Držiteľa odpadu.

5.3 Každá Zmluvná strana je oprávnená odstúpiť od tejto Zmluvy z dôvodu podstatného porušenia povinností vyplývajúcich z tejto Zmluvy druhej Zmluvnej strane. Odstúpenie je účinné dňom doručenia písomného oznámenia o odstúpení od Zmluvy druhej Zmluvnej strane.

5.4 Držiteľ odpadu môže od tejto Zmluvy odstúpiť aj v prípade, ak:

1. Prevádzkovateľ skládky odpadu, alebo osoba konajúca v jeho mene, porušil svoju povinnosť mlčanlivosti.
2. Vyhlásenie alebo konanie Prevádzkovateľa skládky odpadu porušilo dobré meno alebo podnikateľskú dôveryhodnosť Držiteľ odpadu.
3. Prevádzkovateľ skládky odpadu je platobné neschopný, podal, alebo bol voči nemu podaný návrh na vyhlásenie konkurzu, alebo bol návrh na vyhlásenie konkurzu zamietnutý pre nedostatok majetku, alebo vstúpil do likvidácie, alebo ak sa počas reštrukturalizácie dostal do omeškania s plnením, na ktoré vznikol nárok počas reštrukturalizačného konania, alebo sa voči nemu začala exekúcia, ktorá môže ohroziť jeho podnikateľskú činnosť alebo platobnú schopnosť,
4. Z iných dôvodov uvedených v tejto Zmluve, najmä, ale nie výlučne z dôvodov podľa bodu 4.7 tejto Zmluvy alebo vo všeobecne záväzných právnych predpisoch.

5.5 Dohoda o skončení tejto Zmluvy musí byť písomná, podpísaná oboma Zmluvnými stranami a je účinná dňom nasledujúcim po dni jej zverejnenia na webovej stránke Držiteľa odpadu v zmysle §47a Občianskeho zákonníka, ak osobitný predpis neustanovuje inak.

5.6 Držiteľ odpadu môže túto Zmluvu písomne vypovedať bez udania dôvodu. Výpovedná lehota je jeden (1) mesiac a začína plynúť prvým dňom mesiaca nasledujúceho po mesiaci, v ktorom bola výpoveď druhej Zmluvnej strane doručená.

5.7 Ukončenie Zmluvy nemá vplyv na plnenie práv a povinností, ktoré podľa povahy tejto Zmluvy trvajú aj po ukončení tejto Zmluvy, napríklad práva na úhradu zmluvnej pokuty, náhrady škody, povinnosť mlčanlivosti, a pod.

**6. KOMUNIKÁCIA A DORUČOVANIE**

6.1 Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.

6.2 Korešpondencia súvisiaca so Zmluvou musí byť v slovenskom jazyku a bude sa považovať za doručenú:

1. v deň doručenia zásielky, ak bola zásielka doručená osobne alebo kuriérnou službou; alebo
2. v piaty (5.) pracovný deň nasledujúci po dni podania zásielky na pošte, ak bola zásielka poslaná doporučenou poštou, aj keď sa adresát o jej uložení nedozvedel, alebo v deň doručenia zásielky, alebo v deň, kedy bola zásielka odopretá, podľa toho, čo nastane skôr; alebo
3. v deň odoslania e-mailu, ak bol e-mail odoslaný v ktorýkoľvek pracovný deň, v ostatných prípadoch v najbližší pracovný deň nasledujúci po dni odoslania e-mailu, ak sa Zmluvné strany nedohodli inak.

6.3 Odstúpenie od Zmluvy, výpoveď, faktúry a/alebo iné dôležité oznámenia, najmä, ale nie výlučne, týkajúce sa trvania Zmluvy, budú vždy doručené písomne druhej Zmluvnej strane. Zmluvné strany sa dohodli, že e-mailová komunikácia nie je v tomto prípade dostatočná.

6.4 Zmluvné strany sa zaväzujú oznámiť si bezodkladne akúkoľvek zmenu údajov uvedených v záhlaví Zmluvy, a to najneskôr do piatich (5) pracovných dní, odkedy dôjde k takejto zmene. V prípade zmien údajov uvedených v záhlaví Zmluvy a zmeny kontaktných údajov sa Zmluvné strany dohodli, že nie je potrebné uzatvárať dodatok k tejto Zmluve.

**7. ÚDAJE O SUBDODÁVATEĽOCH A PRAVIDLÁ ZMENY**

7.1 Údaje o všetkých známych subdodávateľoch, v rozsahu obchodné meno, adresa sídla, údaje o osobe oprávnenej konať za subdodávateľa, meno a priezvisko, adresa pobytu:

[doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7.2 Subdodávateľom na účely tejto Zmluvy je hospodársky subjekt, ktorý uzavrie alebo na účely plnenia tejto Zmluvy Prevádzkovateľom skládky odpadu písomnú odplatnú zmluvu na plnenie určitej časti zákazky. Hospodárskym subjektom je fyzická osoba, právnická osoba alebo skupina takýchto osôb, ktorá na trh dodáva tovar, poskytuje službu alebo uskutočňuje stavebné práce.

7.3 Prevádzkovateľ skládky odpadu je povinný bezodkladne oznámiť Držiteľovi odpadu akúkoľvek zmenu údajov o subdodávateľovi, ako aj o novom subdodávateľovi na základe zmeny subdodávateľa vykonanej podľa pravidla pre zmenu subdodávateľov určeného v tejto Zmluve, a to v rozsahu uvedenom v bode 7.1 tejto Zmluvy.

7.4 Pravidlo pre zmenu subdodávateľov počas plnenia Zmluvy je nasledovné: Prevádzkovateľ skládky odpadu nesmie zmeniť subdodávateľa bez písomného súhlasu Držiteľa odpadu. Prevádzkovateľ skládky odpadu požiada o zmenu subdodávateľa minimálne päť (5) pracovných dní vopred. Nedodržanie tohto pravidla Prevádzkovateľom skládky odpadu sa považuje za podstatné porušenie zmluvných povinností.

7.5 Ak Prevádzkovateľ skládky odpadu zabezpečuje svoju činnosť pre Držiteľa odpadu prostredníctvom subdodávateľa alebo subdodávateľov, je povinný zabezpečiť, aby ich vykonávali len také subjekty, ktoré majú právoplatné všetky povolenia a oprávnenia na vykonávanie danej činnosti, pričom zodpovednosť za všetky činnosti subdodávateľa nesie Prevádzkovateľ skládky odpadu tak, ako by činnosť vykonával on sám.

**8. SPOLOČNÉ A ZÁVEREČNÉ USTANOVENIA**

8.1 Akékoľvek dodatky a zmeny tejto Zmluvy sú platné len v písomnej forme, po ich odsúhlasení a podpísaní oboma Zmluvnými stranami.

8.2 Pokiaľ niektoré z ustanovení tejto Zmluvy je neplatné alebo neúčinné, alebo sa stane neskôr neplatným alebo neúčinným, nemá to vplyv na platnosť alebo účinnosť ostatných ustanovení tejto Zmluvy. V prípade, že niektoré z ustanovení tejto Zmluvy je neplatné alebo neúčinné, alebo sa stane neskôr neplatným alebo neúčinným, zaväzujú sa zmluvné strany, že ho nahradia ustanovením, ktoré najviac zodpovedá pôvodnej vôli Zmluvných strán a účelu podľa tejto Zmluvy.

8.3 Prevádzkovateľ skládky odpadu sa zaväzuje zachovávať mlčanlivosť o všetkých skutočnostiach týkajúcich sa činnosti Držiteľa odpadu, o ktorých sa pri plnení podľa tejto Zmluvy dozvie. Táto mlčanlivosť sa vzťahuje aj na osoby, ktoré v mene Prevádzkovateľa skládky odpadu vykonávajú činnosti podľa tejto Zmluvy. Toto ustanovenie zostáva v platnosti aj po zániku Zmluvy.

8.4 Práva a povinnosti Zmluvných strán neupravené touto Zmluvou sa spravujú Obchodným zákonníkom a platnými právnymi predpismi Slovenskej republiky.

8.5 Zmluvné strany vyhlasujú, že ich zmluvná voľnosť nebola žiadnym spôsobom obmedzená, že táto Zmluva nebola uzavretá v tiesni za nápadne nevýhodných podmienok a ani v omyle. Zmluvné strany vyhlasujú, že sú plne spôsobilí k právnym úkonom, že text tejto Zmluvy je určitým a zrozumiteľným vyjadrením ich vážnej a slobodnej vôle byť ňou viazaný, a že si Zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.

8.6 Táto Zmluva sa vyhotovuje v troch (3) rovnopisoch, dva (2) rovnopisy pre Držiteľa odpadu a jeden (1) rovnopis pre Prevádzkovateľa skládky odpadu.

8.7 Táto Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia na ... v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

8.8 Neoddeliteľnou súčasťou tejto Zmluvy je:

Príloha č. 1 - Cenník Rámcovej dohody o skládkovaní odpadu

|  |  |
| --- | --- |
| V Novej Bani dňa [doplniť] | V [doplniť] dňa [doplniť] |
| **Za Držiteľa odpadu:** | **Za Prevádzkovateľa skládky odpadu:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| [doplniť] | [doplniť] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| [doplniť] | [doplniť] |

**Príloha č. 1 Rámcovej dohody o skládkovaní odpadu**

**Cenník Rámcovej dohody o skládkovaní odpadu**

**Predpokladané množstvo uloženia odpadu na Skládku odpadu za tri (3) roky od nadobudnutia účinnosti Zmluvy je 6645 ton odpadu**.

|  |  |  |  |  |  |  |
| --- | --- | --- | --- | --- | --- | --- |
| Položka odpadov*\*)* | Základná cena v EUR bez DPH | DPH 20 % | | Základná cena v EUR s DPH | Poplatok\*) | Celková cena v EUR s DPH vrátane Poplatku\* |
|  | | Cena v  EUR za **1 tonu** odpadu*\*\*)* | | | |
| 20 03  INÉ KOMUNÁLNE  ODPADY | ***vyplní uchádzač*** | ***vyplní uchádzač*** | | ***vyplní uchádzač*** | vyplní uchádzač  až v čase poskyt. súčinnosti k podpisu rámcovej dohody zo strany uchádzača | vyplní uchádzač  až v čase poskyt. súčinnosti k podpisu rámcovej dohody zo strany uchádzača |
| ***20 03 01 -*** *zmesový komunálny odpad* |  |  | |  |  |  |

|  |  |  |  |  |  |  |
| --- | --- | --- | --- | --- | --- | --- |
| Položka odpadov*\*)* | Základná cena v EUR bez DPH | DPH 20 % | | Základná cena v EUR s DPH | Poplatok\*) | Celková cena v EUR s DPH vrátane Poplatku\* |
|  | | Cena v  EUR za **1 tonu** odpadu*\*\*)* | | | |
| 20 03  INÉ KOMUNÁLNE  ODPADY | ***vyplní uchádzač*** | ***vyplní uchádzač*** | | ***vyplní uchádzač*** | vyplní uchádzač  až v čase poskyt. súčinnosti k podpisu rámcovej dohody zo strany uchádzača | vyplní uchádzač  až v čase poskyt. súčinnosti k podpisu rámcovej dohody zo strany uchádzača |
| ***20 03 07 -*** *objemný odpad* |  |  | |  |  |  |

|  |  |  |  |  |  |  |
| --- | --- | --- | --- | --- | --- | --- |
| Položka odpadov*\*)* | Základná cena v EUR bez DPH | DPH 20 % | | Základná cena v EUR s DPH | Poplatok\*) | Celková cena v EUR s DPH vrátane Poplatku\* |
|  | | Cena v  EUR za **1 tonu** odpadu*\*\*)* | | | |
| 20 03  INÉ KOMUNÁLNE  ODPADY | ***vyplní uchádzač*** | ***vyplní uchádzač*** | | ***vyplní uchádzač*** | vyplní uchádzač  až v čase poskyt. súčinnosti k podpisu rámcovej dohody zo strany uchádzača | vyplní uchádzač  až v čase poskyt. súčinnosti k podpisu rámcovej dohody zo strany uchádzača |
| ***20 03 08 -*** *drobný stavebný odpad* |  |  | |  |  |  |

|  |  |  |  |  |  |  |
| --- | --- | --- | --- | --- | --- | --- |
| Položka odpadov*\*)* | Základná cena v EUR bez DPH | DPH 20 % | | Základná cena v EUR s DPH | Poplatok\*) | Celková cena v EUR s DPH vrátane Poplatku\* |
|  | | Cena v  EUR za **1 tonu** odpadu*\*\*)* | | | |
| 17 01  BETÓN, TEHLY, ŠKRIDLY, OBKLADOVÝ MATERIÁL A KERAMIKA | ***vyplní uchádzač*** | ***vyplní uchádzač*** | | ***vyplní uchádzač*** | vyplní uchádzač  až v čase poskyt. súčinnosti k podpisu rámcovej dohody zo strany uchádzača | vyplní uchádzač  až v čase poskyt. súčinnosti k podpisu rámcovej dohody zo strany uchádzača |
| ***17 01 07*** *- zmesi betónu, tehál, škridiel, obkladového materiálu a keramiky iné ako uvedené v 17 01 06* |  |  | |  |  |  |

|  |  |  |  |  |  |  |
| --- | --- | --- | --- | --- | --- | --- |
| Položka odpadov*\*)* | Základná cena v EUR bez DPH | DPH 20 % | | Základná cena v EUR s DPH | Poplatok\*) | Celková cena v EUR s DPH vrátane Poplatku\* |
|  | | Cena v  EUR za **1 tonu** odpadu*\*\*)* | | | |
| 17 09  INÉ ODPADY ZO STAVIEB A DEMOLÁCIÍ | ***vyplní uchádzač*** | ***vyplní uchádzač*** | | ***vyplní uchádzač*** | vyplní uchádzač  až v čase poskyt. súčinnosti k podpisu rámcovej dohody zo strany uchádzača | vyplní uchádzač  až v čase poskyt. súčinnosti k podpisu rámcovej dohody zo strany uchádzača |
| ***17 09 04*** *- zmiešané odpady zo stavieb a demolácií iné ako uvedené v 17 09 01, 17 09 02 a 17 09 03* |  |  | |  |  |  |

*Vysvetlivky:*

*\*) podľa príloh Vyhlášky Ministerstva životného prostredia Slovenskej republiky č. 365/2015 Z. z., ktorou sa ustanovuje Katalóg odpadov v znení neskorších predpisov*

*\*\*) podľa Prílohy č. 1 a č. 2 k Zákonu o poplatkoch a Prílohy č. 1 k nariadeniu vlády Slovenskej republiky č. 330/2018 ktorým sa ustanovuje výška sadzieb poplatkov za uloženie odpadov a podrobnosti súvisiace s prerozdeľovaním príjmov z poplatkov za uloženie odpadov\*\*\*) Ceny za nakladanie s odpadom sú platné počas celej platnosti Zmluvy.*

V [doplniť]

**Za Prevádzkovateľa skládky odpadu:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

[doplniť]

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

[doplniť]